TSF อ่วม! Q1/61 ขาดทุนเพิ่มเป็น 147.26 ลบ.เหตุตั้งสำรองหนี้”วุฒิศักดิ์”เบี้ยวค่าทำโฆษณา
TSF อ่วม! Q1/61 ขาดทุนเพิ่มเป็น 147.26 ลบ.จากปีก่อนขาดทุน 85.62 ลบ. เหตุตั้งสำรองหนี้”วุฒิศักดิ์”เบี้ยวค่าทำโฆษณา
15 พ.ค. 2561

บริษัท ทรีซิกตี้ไฟว์ จำกัด (มหาชน) หรือ TSF รายงานผลการดำเนินงานงวดไตรมาส 1/61 (รวมบริษัทย่อย) สิ้นสุดวันที่ 31 มี.ค. 61 มีดังนี้

โดยผลการดำเนินงานขาดทุนเพิ่มขึ้นเนื่องจากในไตรมาส 1 ปี 2561 บริษัทได้ตั้งค่าเผื่อหนี้สงสัยจะสูญเป็นจำนวนเงินทั้งสิ้น 56.32 ล้านบาท ทั้งนี้บริษัทฯ ได้ทำสัญญาให้บริการวางกลยุทธ์และเผยแพร่สื่อโฆษณาประชาสัมพันธ์ภาพลักษณ์ใหม่ของวุฒิศักดิ์ กรุ๊ป กับ บริษัท วุฒิศักดิ์ คลินิก อินเตอร์กรุ๊ป จำกัด โดยธนาคารปฎิเสธการจ่ายเช็คของบริษัทดังกล่าว และคู่สัญญายังบ่ายเบี่ยงไม่ชำระเงินตามสัญญา
ดังนั้นผู้บริหารได้ว่าจ้างที่ปรึกษาทางกฎหมายให้ดำเนินการทางกฎหมายกับลูกหนี้การค้ารายดังกล่าว ซึ่งปัจจุบันอยู่ระหว่างการรวบรวมเอกสารเพื่อฟ้องร้อง และทางฝ่ายผู้บริหารเห็นสมควรตั้งค่าเผื่อหนี้สงสัยจะสูญจากยอดลูกหนี้ทั้งจำนวน